
Cuvânt înainte


Acest document de licitație a fost elaborat de UCIP IFAD Moldova în baza primei ediții a Documentației Standard de Achiziții publicate de IFAD, care reglementează procedura de solicitare a ofertelor pentru bunuri și este disponibilă pe site-ul www.ifad.org/project-procurement.
Prezenta documentație trebuie utilizată pentru achiziționarea de bunuri prin metoda de cumpărare, în cadrul proiectelor finanțate de IFAD.
IFAD nu își asumă responsabilitatea pentru caracterul complet sau exactitatea traducerii, după caz, și nici pentru orice alte aspecte legate de conținutul acestei documentații.

CERERE DE OFERTE (RFQ)

Număr de referință: 48/26 TRTP
Procurarea și livrarea echipamentelor de tehnică de calcul pentru INCAAMV

Adresată către: Tuturor furnizorilor interesați
Data: 05 august 2026


1. Guvernul Republicii Moldova și Fondul Internațional pentru Dezvoltarea Agriculturii (IFAD) au semnat Acordurile de finanțare pentru implementarea Proiectului de retenție a talentelor pentru transformare rurală. Proiectul "Îmbunătățirea Capacităților pentru Transformarea Zonei Rurale" (TRTP) a fost lansat în 2021, cu o perioadă de implementare de 6 ani. Proiectul urmărește să stimuleze creșterea economică rurală pe scară largă și să reducă sărăcia prin investiții complementare; să permită săracilor din mediul rural, în special tinerilor, femeilor și micilor fermieri, să își sporească capacitatea de producție, rezistența la riscurile economice, de mediu și climatice și să își asigure accesul la piețe care intenționează să utilizeze o parte din această finanțare pentru achiziția pentru care este emisă această cerere de ofertă.

Utilizarea oricărei finanțări IFAD trebuie supusă aprobării IFAD, în conformitate cu clauzele și condițiile acordului de finanțare, precum și cu regulile, politicile și procedurile IFAD. Totodată, IFAD și personalul cu funcții de răspundere al acestuia, agenți și angajați, nu trebuie și nu pot în niciun fel să răspundă și să fie trași la răspundere prin niciun fel de procese, proceduri, reclamații, cereri de daune sau printr-o altă formă de răspundere, de orice natură, clamate/invocate de către vreo parte, în legătură cu Proiectul TRTP.

2. Această achiziție se bazează pe metoda de cumpărare National Shopping, așa cum este prevăzută în Manualul de achiziții al IFAD, care poate fi accesat prin intermediul site-ului de web al IFAD la www.ifad.org/project-procurement .

3. Ofertantul nu trebuie să aibă niciun conflict de interese, fie el real, potențial sau perceput în mod rezonabil ca atare. Ofertantul care are un astfel de conflict de interese, fie el real, potențial sau perceput în mod rezonabil ca atare, trebuie descalificat, cu excepția situațiilor în care acesta este aprobat în mod explicit altfel de către Fond. Ofertantul, inclusiv angajații și respectiv, afiliații săi, este considerat a avea un conflict de interese în situația în care vreunul dintre cei menționați:
a. are o relație care îi oferă informații nejustificate sau nedivulgate public despre procesul de evaluare și/sau executarea contractului sau poate avea influență asupra acestor procese,
b. participă la mai multe oferte în cadrul acestei acțiuni de achiziție,
c. are o relație de afaceri sau de familie cu un membru al consiliului de administrație al cumpărătorului sau cu angajații acestuia, cu Fondul sau cu angajații acestuia sau cu orice altă persoană care a fost, este sau ar putea să fie în mod rezonabil implicată, direct sau indirect, în oricare parte din:
i. pregătirii acestei cereri de oferte,
ii. procesului de selecție pentru această achiziție sau
iii. executării contractului.


Ofertantul și furnizorul au obligația permanentă de a dezvălui cu promptitudine orice situație de conflict de interese, fie el real, potențial sau perceput în mod rezonabil ca atare, apărut în timpul pregătirii ofertelor, a procesului de (selecție și) evaluare sau a executării contractului. Nedivulgarea corectă și promptă a oricărei situații aici menționate poate conduce la declanșarea unor acțiuni adecvate de contracararea efectelor, inclusiv descalificarea ofertantului, rezilierea contractului și orice altă acțiune considerată necesară, după caz, în conformitate cu Politica IFAD privind prevenirea fraudei și corupției în proiectele și operațiunile sale 1.
4. Toți ofertanții sunt obligați să respecte Politica revizuită a IFAD privind prevenirea fraudei și corupției în activitățile și operațiunile sale (numită în continuare, „Politica anticorupție a IFAD”) când concurează pentru atribuirea contractului sau în timpul executării lui.

a. Dacă se stabilește că un ofertant sau oricare dintre angajații sau agenții săi, sau sub-consultanții, subcontractanții, prestatorii de servicii, furnizorii, sub-furnizorii și/sau angajații sau agenții acestora s-au angajat, direct sau indirect, în oricare din practicile interzise definite în Politica anticorupție a IFAD sau în acte de hărțuire sau exploatare sexuală și/sau abuz sexual, așa cum sunt acestea definite în Politica IFAD privind Prevenirea și abordarea faptelor de hărțuire și exploatare sexuală și abuz sexual2 în timpul participării la licitație sau al executării contractului, oferta sa poate fi respinsă sau contractul poate fi reziliat unilateral de către cumpărător.
b. În conformitate cu Politica anti-corupție IFAD, Fondul poate investiga și, dacă este cazul, sancționa entitățile și persoanele, inclusiv prin excluderea acestora (fie pe termen nelimitat, fie pentru o perioadă de timp stabilită) de a mai participa la orice activitate sau operațiune finanțată sau administrată de IFAD. Excluderea include, printre altele, neeligibilitatea pentru:

i. atribuirea unui contract finanțat de IFAD sau să beneficieze financiar sau în orice alt mod de un astfel de contract;

ii. nominalizarea sa ca subcontractant, consultant, producător, furnizor, sub-furnizor, agent sau prestator de servicii al unei firme de altfel eligibile, căreia i se atribuie un contract finanțat de IFAD; și

iii. ca să primească veniturile din orice fel de împrumut sau subvenție furnizate de către Fond.

Fondul poate, de asemenea, să recunoască în mod unilateral excluderile eligibile instituite de către oricare dintre instituțiile financiare internaționale semnatare ale Acordului pentru recunoașterea mutuală a deciziilor de excludere.

c. Ofertanții și oricare dintre angajații și agenții acestora, precum și sub-consultanții, subcontractanții, prestatorii de servicii, furnizorii, sub-furnizorii, respectiv angajații și agenții acestora trebuie să coopereze pe deplin cu orice investigație efectuată de

1 Politica este accesibilă la adresa: www.ifad.org/anticorruption_policy.
2 Politica este accesibila la adresa: http://www.ifad.org/en/document-detail/asset/40738506


Fond, inclusiv prin asigurarea disponibilității personalului pentru interviuri și prin asigurarea accesului complet la toate conturile, sediile, documentele și înregistrările (inclusiv cele electronice) referitoare la acest proces de licitație sau la executarea contractului, respectiv la verificarea și/sau inspectarea acestor conturi, sedii, înregistrări și documente de către auditori și/sau anchetatori desemnați de către Fond.

d. Ofertanții au obligația permanentă de a dezvălui în ofertă și, ulterior, în scris, după cum poate deveni relevant:

i. orice sancțiuni administrative, condamnări penale sau suspendări temporare pentru practici de corupție, frauduloase, ocluzive, coercitive sau obstructive, primite sau aplicate lor sau oricărui angajat sau agent cheie și

ii. orice comisioane sau bonusuri plătite sau care urmează să fie plătite agenților sau altor terți în legătură cu acest proces de licitație sau cu executarea contractului. Ofertanții trebuie să dezvăluie numele și datele de contact ale agenților sau terților în cauză și motivele plăților, sumele și monezile comisioanelor sau bonusurilor plătite sau care urmează să fie plătite. Nerespectarea acestei obligații de divulgare a unor astfel de plăți poate conduce la respingerea ofertei sau la rezilierea contractului.

e. Ofertanții trebuie să păstreze lizibile și disponibile toate dovezile și documentele, inclusiv înregistrările electronice, referitoare la acest proces de licitație, pentru o perioadă de cel puțin trei (3) ani de la notificarea finalizării procesului sau, în cazul în care ofertantului i se atribuie contractul, după executarea contractului.

5. Fondul cere ca toți beneficiarii de finanțări IFAD sau din fondurile administrate de IFAD, inclusiv cumpărătorul, ofertanții, partenerii de implementare, prestatorii de servicii și furnizorii, să respecte cele mai înalte standarde de integritate în timpul achizițiilor și al executării acestor contracte și să se angajeze să combaterea spălării banilor și a finanțării terorismului în conformitate cu Politica IFAD privind combaterea spălării banilor și finanțării terorismului.3

6. UCIP IFAD vă invită să prezentați oferta de preț, în formatul prevăzut în Anexa 2, pentru articolele enumerate în Anexa 1 la prezenta cerere de oferte.
7. Oferta dvs., în formatul solicitat poate fi depusă în unul din cele 2 formate:
1) Pe suport hârtie, în plic, la sediul UCIP IFAD:
În atenția: Managerului Procurări – Alexandru SCURTU
str. Bucuriei 18/2, et.2, of.1. mun. Chișinău, Republica Moldova  și dublare la adresa procurement@ucipifad.md, sau
2) Prin e-mail: procurement@ucipifad.md si scurtu.alexandru@ucipifad.md 
În ambele cazuri, documentele de licitație vor fi semnate și ștampilate. Pentru ofertele depuse electronic, se va aplica semnătura digitală, în conformitate cu legislația în vigoare, sau vor fi expediate la adresa de mai sus în format PDF  documentele semnate olograf și ștampilate.


3 Politica este accesibilă la adresa: http://www.ifad.org/en/document-detail/asset/41942012


8. Oferta ar trebui să fie însoțită de:
a. Formular de depunere (formular anexat – Anexa A);
b. Formularul ofertei financiare și programul de livrare, completate conform Anexei nr. 2 (formular anexat);
c. Formular de auto-certificare (formular anexat Anexa B);
d. o copie a certificatului de înregistrare a companiei;
e. documente care confirmă experiența de cel puțin 3 ani în furnizarea bunurilor similare, precum contracte, facturi, procese-verbale de recepție sau alte documente confirmative.
f. Oferta tehnică, cu indicarea pentru fiecare articol a mărcii, modelului, producătorului, țării de origine, anului fabricației și caracteristicilor tehnice propuse;
g. tabelul de conformitate tehnică, completat punct cu punct în raport cu specificațiile tehnice minime din Anexa nr. 1;
h. cataloagele, broșurile și/sau fișele tehnice oficiale ale producătorului, care confirmă caracteristicile echipamentelor ofertate;;
i. autorizația producătorului sau dovada calității de dealer/distribuitor autorizat, după caz;
j. confirmarea perioadei de garanție, conform cerințelor prevăzute în Anexa nr. 1 și la punctul 19, precum și informații privind asigurarea deservirii tehnice în perioada de garanție pe teritoriul Republicii Moldova.

9. Orice solicitare de clarificare cu privire la această cerere de preț trebuie transmisă prin e- mail la adresa scurtu.alexandru@ucipifad.md sau procurement@ucipifad.md până la data de 14 august 2026, ora 17:00 (ora Moldovei). Clientul va oferi răspunsuri la toate solicitările de clarificări până la data de 17 august 2026, ora 17:00 (ora Moldovei).

10. Termenul limită pentru primirea ofertei dvs. este 21 august 2026, ora 15:00 (ora Moldovei).

11. Ofertanții trebuie să prezinte oferta pentru toate cele patru articole solicitate în Anexa nr. 1 și pentru cantitățile integrale indicate, respectiv: 2 notebookuri, 2 calculatoare PC, 2 monitoare și 15 tablete cu huse de protecție. Ofertele parțiale nu vor fi acceptate. Prețul ofertat trebuie să includă toate costurile aferente livrării bunurilor la adresa indicată în Anexa nr. 1.

12. Eligibilitatea și calificarea ofertantului: Pentru a fi considerată conformă și admisă la evaluare, oferta trebuie să îndeplinească cumulativ următoarele cerințe:

a.   includerea tuturor formularelor și documentelor solicitate prin prezenta cerere de ofertă;
b. prezentarea dovezii că ofertantul este o persoană juridică înregistrată în mod legal și deține o experiență de cel puțin 3 ani pe piața furnizării bunurilor similare, calculată până la data-limită de depunere a ofertelor;
c.  corespunderea bunurilor ofertate specificațiilor tehnice minime prevăzute în Anexa nr. 1;
d.  prezentarea ofertei pentru toate cele patru articole și pentru cantitățile integrale solicitate, cu livrare la adresa indicată în Anexa nr. 1;
e.  semnarea și ștampilarea ofertei, iar în cazul depunerii electronice, semnarea digitală sau prezentarea acesteia sub formă de copii scanate ale documentelor semnate olograf și ștampilate, conform cerințelor documentației;
f.   acceptarea termenului de livrare, a condițiilor de plată și a perioadei minime de garanție prevăzute în prezenta cerere de ofertă;
g. demonstrarea capacității de executare corespunzătoare a contractului, inclusiv prin prezentarea informațiilor tehnice, comerciale și, după caz, a altor documente relevante privind bunurile ofertate.

13. Evaluare. Cumpărătorul Evaluare. Cumpărătorul va atribui contractul ofertantului a cărui ofertă a fost determinată ca fiind cea mai avantajoasă din punct de vedere economic, respectiv cu prețul total evaluat cel mai scăzut pentru toate cele patru articole, cu condiția ca oferta să răspundă în mod substanțial cerințelor prezentei cereri de ofertă, iar ofertantul să îndeplinească cerințele de eligibilitate și calificare prevăzute la punctul 12.
În scopul evaluării, se va lua în considerare prețul total evaluat al ofertei pentru toate cele patru articole și cantitățile integrale solicitate, inclusiv toate costurile aferente livrării DDP la adresa indicată în Anexa nr. 1.
În scopul comparării și evaluării ofertelor, prețurile exprimate în EUR vor fi convertite în MDL la cursul oficial de schimb stabilit de Banca Națională a Moldovei, valabil la data deschiderii ofertelor.

14. Plata se va efectua integral în MDL, în termen de 10 zile de la livrarea și acceptarea bunurilor, la cursul oficial de schimb al Băncii Naționale a Moldovei pentru EUR, valabil la data efectuării transferului.

15. Prețurile trebui să fie ofertate în EUR (TVA 0).

16. Furnizorul va primi ulterior o scrisoare care va indica că: 
Prețul bunurilor vor fi scutit de TVA cu drept de deducere prin Hotărârile Guvernului Republicii Moldova Nr. 246 din 08.04.2010 și Nr. 643 din 26.08.2011 cu modificările şi completările ulterioare în vigoare.

17. Livrarea va fi efectuată în condiții DDP, potrivit Incoterms 2020, la următoarea adresă: str. Ialoveni 100, mun. Chișinău, Republica Moldova.

18. Livrarea echipamentelor se va efectua în termen de maximum 30 de zile calendaristice de la data semnării contractului, conform specificațiilor tehnice din Anexa nr. 1. Ofertanții trebuie să precizeze în ofertă termenele exacte de livrare.

19. Garanție. Bunurile ofertate trebuie să fie acoperite de o garanție de minimum 12 luni de la data livrării și acceptării acestora de către Cumpărător. Pentru articolele pentru care în specificațiile tehnice din Anexa nr. 1 este prevăzută o perioadă de garanție mai mare, se va aplica perioada respectivă. Astfel, pentru Art. 3 „Monitor 27 inch” și Art. 4  „Tabletă cu husă de protecție”, perioada de garanție va fi de minimum 24 luni.
Bunurile ofertate trebuie să fie noi, neutilizate, în ambalajul original al producătorului și să corespundă specificațiilor tehnice din Anexa nr. 1.
În perioada de garanție, Furnizorul va asigura, fără costuri suplimentare, repararea sau înlocuirea bunurilor defecte. Dacă un bun nu poate fi reparat, Furnizorul îl va înlocui cu un bun nou, având caracteristici tehnice cel puțin echivalente.

20. Valabilitate. Oferta dumneavoastră trebuie să fie valabilă pentru o perioadă de 90 de zile de la data-limită de depunere a ofertelor.

21. Comanda de cumpărare. UCIP IFAD va emite comanda/ordinul de cumpărare înainte de expirarea perioadei de valabilitate a ofertei.

22. Cantitățile indicate în Anexa nr. 1 sunt estimative și vor servi drept bază pentru pregătirea și evaluarea ofertelor. Ofertanții trebuie să prezinte oferta pentru toate articolele și cantitățile indicate. UCIP IFAD nu își asumă obligația de a procura întreaga cantitate menționată și își rezervă dreptul de a reduce cantitățile înainte de emiterea comenzii de cumpărare, în funcție de necesitățile efective și de disponibilitatea mijloacelor financiare, fără modificarea prețurilor unitare ofertate.


Cu stimă,
...........................................................
Attn: Alexandru SCURTU, Manager Procurări
str. Bucuriei 18/2, et.2, of.1, 
mun. Chișinău, Republica Moldova
 E-mail: procurement@ucipifad.md
+373 780 77 185












































Anexa 1
Lista bunurilor, specificațiile tehnice minime și cerințele de livrare


	Lotul nr. 9 
Echipamente de tehnică de calcul

	Denumirea tehnicii
	Cerințe minime

	Art: 1 - Notebook 15.6 inch

	Parametrii tehnici

	1.
	Diagonala ecran
	Min. 15.6 inch

	2.
	Tip procesor
	Min. i7

	3.
	Memoria RAM
	32 Gb

	4.
	Unitate de stocare
	SSD 1 Tb

	5.
	Placă video
	Carta 6 Gb tip DDR6

	6.
	Sistem de operare preinstalat
	Win 10Pro sau Win11Pro (licența oficială)

	
	Cantitate 
	2 unități

	Art. 2 - Calculator PC 

	1.
	Tip procesor
	Intel Core i5

	2.
	Unitate de stocare
	SSD NVMe 512 Gb

	3.
	Memoria RAM
	DDR4 16 Gb

	4.
	Placă video
	integrată

	5.
	Sursa de alimentare (PSU)
	Min. 450 W

	6.
	Sistem de operare 
	nepreinstalat

	7.
	Accesorii
	Tastatură tip “silent” și mouse

	
	Cantitate 
	2 unități

	Art. 3- Monitor 27 inch

	1.
	Diagonală
	27 inch

	2.
	Rezoluție
	1920 x 1080 px

	3.
	Timp de răspuns
	Max. 4 ms

	4.
	Porturi
	DisplayPort (DP) sau HDMI, USB

	5.
	Luminozitate
	Min. 250 cd/m2

	6.
	Raport contrast 
	1000:1

	7.
	Garanție
	Min. 2 ani

	
	Cantitate 
	2 unități

	Art. 4 - Tabletă cu husă de protecție

	1.
	Diagonala ecran
	Min. 11 inch

	2.
	Rezoluție
	Min. 2560 x 1600 px

	3.
	Tip panou
	Dynamic AMOLED 2X

	4.
	Număr de nuclee procesor
	8

	5.
	Memorie operativă (RAM)
	12 Gb

	6.
	Memorie de stocare internă
	Min. 256 Gb

	7.
	Camera principală (spate)
	Min. 13 Mp

	8.
	Camera frontală
	Min. 12 Mp

	9.
	Difuzoare încorporate
	obligatoriu

	10.
	Microfon incorporat
	obligatoriu

	11.
	Wi-Fi
	obligatoriu

	12.
	Bluetooth
	obligatoriu

	13.
	LTE (4G)
	obligatoriu

	14.
	5G
	obligatoriu

	15.
	Receptor GPS
	obligatoriu

	16.
	Culoarea carcasă
	Negru/gri/argintiu

	17.
	Accesorii
	Husă simplă de protecție

	18.
	Garanție
	Min. 2 ani

	
	Cantitate 
	15 unități

	Adresa depozitului:  Str. Ialoveni 100, Chișinău, Republica Moldova





		Anexa 2
FORMULAR OFERTA FINANCIARĂ– Fișier separat anexat la RFQ

